Source: http://rovas.info/2018/01/jogaszforumon-kuria-rovasellenes-itelete/
Timestamp: 2018-03-20 13:18:45
Document Index: 33035039

Matched Legal Cases: ['Kúria ', 'Kúria ', 'Kúria ', 'bíróság ', 'bíróság ', 'bíróság ']

Jogászfórumon a Kúria rovásellenes ítélete | Rovás Infó
HomeHírekGazdaságJogászfórumon a Kúria rovásellenes ítélete
Jogászfórumon a Kúria rovásellenes ítélete
2018-01-04 Gazdaság
“A székely-magyar rovással a személyazonosító okmány aláírását a jogszabály nem engedi” – gondolják a jogászok – holott semmi nem tiltja.
Rovásírással a Kúriáig (Jogászvilág.hu)
Az elsőfokú bíróság elutasította a felperes keresetét. A bíróság is kiemelte, hogy a polgárok személyi adatainak és lakcímének nyilvántartásáról szóló törvény [1992. évi LXVI. törvény (a továbbiakban: Nvtv.)] szerint [5. § (13) bekezdés]
a polgár aláírása születési vagy házassági, családi és utónévnek az általa használt és elismert írásképe.
A felperes érvelt azzal, hogy a székely-magyar rovás kulturális önazonosságának része, a bíróság azonban úgy ítélte meg, hogy ez csupán egy, a felperes magánszférájába tartozó kérdés. A személyazonosító igazolvány azonban nem a magánszféra része, hanem a hatósági nyilvántartás részét képező okmány, amelyre nézve a jogalkotó által megfogalmazott rendelkezéseket be kell tartani.
A személyazonosító igazolvány a polgár írásbeli nyilatkozata, valamint az anyakönyv és nyilvántartás alapján kiállított olyan hatósági igazolvány, amely a polgár személyazonosságát közhitelűen igazolja. Az írásbeli rögzítésre magyar nyelvterületen az államalapítás óta a latin betű a használatos, sőt hosszú ideig a hivatal nyelve is a latin volt, így a hivatalos eljárásban a székely-magyar rovás – bár régi magyar írásmód – széles körű alkalmazási és ismereti hagyományokkal nem bír, alkalmazására csak a jogalkotó kifejezett engedélyével kerülhetne sor. Az általános jogi szabályozás szerint a személyazonosító igazolvány iránti kérelem előterjesztésekor a felperesnek saját kezűleg kell aláírnia. Ez pedig a jogszabályok együttes értelmezése alapján a latin betűkészlet alkalmazásával történik.
(jogaszforum.hu – eredeti cikk)
Rovás Infó kommentár:
Csak egy kérdés maradt: ha 2014 augusztus 24-ig nem volt probléma az, hogy a polgár úgy írt alá, ahogy a jogalkotó a kezébe adta aláírásának megformálási jogát, akkor mi is változott? Ugyanis semmi nem tiltja az alárovás alkalmazását. A gyenge érvrendszer kiindulási alapja a Csatári László nevével szignált belső okmányirodai utasítás, amely egyértelműen politikai nyomásra született – ezt személyesen Csatári László ismerte el. A jogász szakma meg ehhez asszisztál készséggel.
De nem adjuk fel, addig is várjuk az alárovásos pályázatokat:
Az eredeti cikkben szerepel illusztrációként egy rovásos szövegrészlet, csak kár, hogy a nem létező hun imádságot idézik rovással. A digitális rováslelet eredetije itt található. Azért van humorérzéke a szerkesztőnek, mert törvényt említ… (Előttünk szent neved, s törvény akaratod).
Rovás, avagy róvás – Nemzeti értékvédelem
Pintér Sándor kezében a döntés
2013-03-19 Kultúra
A Tuhutum emlékművön korának leghosszabb ismert rovott szövege volt. A felvésett énekek verszakai ismertek. »
Jeddi Árpád Levente és a rovás
2016-09-27 Közélet
A világsajtó által felkapott. Jeddi Árpád Levente kamionosként dolgozik, a rovásírást is ismeri.